RESOLUCIÓN do 12 de agosto de 2009, da Dirección Xeral de Mobilidade, pola que se establece o servizo de transporte regular temporal a lugares de lecer para a ruta Feces de Abaixo-Verín, e pola que se abre un prazo para presentar solicitudes de autorización para a prestación do servizo.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 04/09/2009

Antecedentes.
Primeiro.-A Consellería de Medio Ambiente, Territorio e Infraestruturas (anteriormente denominada Consellería de Política Territorial, Obras Públicas e Transportes), por medio da Orde do 25 de febreiro de 2009, estableceu as bases reguladoras e convocou as subvencións para o establecemento de servizos de transporte público nocturno a lugares de lecer baixo a marca NoiteBús.
Segundo.-De conformidade co disposto na dita orde e no Decreto 80/2005, do 31 de marzo, polo que se regulan os servizos de transporte público a lugares de lecer (en adiante o Decreto), Sociedad de Transportes, S.L. presentou solicitude de establecemento do servizo para a ruta Feces de Abaixo-Verín ante o Servizo Provincial de Transportes (actualmente Servizo de Mobilidade).
Terceiro.-Unha vez examinada a solicitude, de conformidade co artigo 6.2º do Decreto, o servizo provincial (Servizo de Mobilidade) elevou proposta estimatoria sobre o establecemento do servizo ao director xeral de Mobilidade.
Fundamentos xurídicos.
Único.-Segundo o artigo 103 do Real decreto 1211/1990, do 28 de setembro, polo que se aproba o regulamento da Lei de ordenación de transportes terrestres, e o artigo 6 do Decreto, a prestación de servizos de transporte regular temporal a lugares de lecer requirirá un acordo previo de establecemento do servizo, e corresponderalle ao titular da Dirección Xeral de Mobilidade ditar resolución expresa ao respecto.
En consecuencia e vista a normativa aplicable resolvo estimar a solicitude de establecemento do servizo de transporte regular temporal a lugares de lecer para a ruta Feces de Abaixo-Verín nos termos establecidos no anexo e, de acordo co establecido no artigo 6.3º do Decreto, habilítase un prazo de 20 días hábiles, contados a partir do día seguinte da publicación desta resolución no DOG, para que os empresarios de transportes poidan presentar solicitude de autorización do servizo. Para estes efectos deberán achegar a documentación que se relaciona no artigo 6.1º do devandito Decreto.
Santiago de Compostela, 12 de agosto de 2009.
Miguel Rodríguez Bugarín
Director xeral de Mobilidade
ANEXO
Datos do servizo.
Ruta: Feces de Abaixo-Verín.
Paradas: Feces de Abaixo, Tamaguelos, Tamagos, Queizás, Verín.
Horarios:
Ida: 22.30-0.00.
Volta: 23.15-5.00.
Quilómetros totais do servizo: 68.
Calendario de prestación do servizo:
2009: 4/9, 5/9, 11/9, 12/9, 18/9, 19/9, 25/9, 26/9, 2/10, 3/10, 9/10, 10/10, 11/10, 16/10, 17/10, 23/10, 24/10, 30/10, 31/10, 6/11, 7/11, 13/11, 14/11, 20/11, 21/11, 27/11, 28/11, 4/12, 5/12, 7/12, 11/12, 12/12, 18/12, 19/12, 24/12, 25/12, 26/12, 31/12.
2010: 1/1, 2/1, 5/1, 8/1, 9/1, 15/1, 16/1, 22/1, 23/1, 29/1, 30/1, 5/2, 6/2, 12/2, 13/2, 19/2, 20/2, 26/2, 27/2, 5/3, 6/3, 12/3, 13/3, 19/3, 20/3, 26/3, 27/3, 2/4, 3/4, 9/4, 10/4, 16/4, 17/4, 23/4, 24/4, 30/4, 1/5, 7/5, 8/5, 14/5, 15/5, 21/5, 22/5, 28/5, 29/5, 4/6, 5/6, 11/6, 12/6, 18/6, 19/6, 25/6, 26/6.
Número mínimo de prazas: 48.